ai4bharat/Pralekha huggingface dataset:
প্রধানমন্ত্রীরদপ্তর
বাঘের সংখ্যা উৎসাহ ব্যঞ্জক ভাবে বৃদ্ধি পাওয়ায় সন্তোষ প্রকাশ প্রধানমন্ত্রীর
নয়াদিল্লি, ৯ এপ্রিল, ২০২৩
প্রধানমন্ত্রী শ্রী নরেন্দ্র মোদী বাঘের সংখ্যা উৎসাহ ব্যঞ্জক ভাবে বৃদ্ধি পাওয়ায় সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেন;
“বাঘের সংখ্যা উৎসাহ ব্যঞ্জক ভাবে বৃদ্ধি পাচ্ছে। সংশ্লিষ্ট সকলকে ও পরিবেশ প্রেমীদের অভিনন্দন। এই ধারা বাঘ এবং অন্য জীবজন্তুর সুরক্ষার দায়িত্ব আরও বাড়িয়ে দেয়। আমাদের এই শিক্ষাই দেয়।”
PG/PM/NS
(
প্রধানমন্ত্রীরদপ্তর
স্বাধীনতা সংগ্রামী ভি ও চিদাম্বরম পিল্লাইয়ের জন্মজয়ন্তীতে প্রধানমন্ত্রী তাঁকে স্মরণ করেছেন
নতুন দিল্লি, ০৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী স্বাধীনতা সংগ্রামী ভালিয়াপ্পান উলগানাথন চিদাম্বরমের জন্মজয়ন্তীতে আজ তাঁকে স্মরণ করেছেন।
এক টুইটারে প্রধানমন্ত্রী বলেছেন, "দূরদর্শী হিসাবে খ্যাত ভি ও চিদাম্বারাম আমাদের স্বাধীনতা আন্দোলনে তাঁর অগ্রণী অবদান রেখেছিলেন। তিনি একটি আত্মনির্ভর ভারতের কল্পনাও করেছিলেন। বিশেষ করে বন্দর এবং জাহাজ ক্ষেত্রে। আমরা তাঁর দ্বারা গভীরভাবে অনুপ্রাণিত।"
CG/ SB
(
স্বাস্থ্যওপরিবারকল্যাণমন্ত্রক
ভারতে ১০ কোটি নমুনা পরীক্ষার মাইলফলক অর্জিত
নয়দিনে ১ কোটি নমুনা পরীক্ষা হয়েছে
কেবল গত ২৪ ঘন্টাতেই প্রায় ১৪.৫ লক্ষ কোভিড নমুনা পরীক্ষা
নয়াদিল্লি, ২৩ অক্টোবর, ২০২০
চলতি বছরের জানুয়ারি থেকে কোভিড-১৯ নমুনা পরীক্ষার ক্ষেত্রে ভারত অপ্রত্যাশিত অগ্রগতি করেছে। দেশে আজ পর্যন্ত নমুনা পরীক্ষার সংখ্যা ১০ কোটির মাইলফলক ছাড়িয়ে ১০ কোটি ১ লক্ষ ১৩ হাজার ৮৫ হয়েছে।
আরও একটি সাফল্য হিসেবে দেশে গত ২৪ ঘন্টায় ১৪ লক্ষ ৪২ হাজার ৭২২টি নমুনা পরীক্ষা করা হয়েছে।
ভারতের নমুনা পরীক্ষার ক্ষমত কয়েকগুণ বৃদ্ধি পেয়ে পরীক্ষাগারের সংখ্যা প্রায় ২ হাজারে পৌঁছেছে। দৈনিক ভিত্তিতে ১৫ লক্ষের বেশি নমুনা পরীক্ষা করা হচ্ছে। কেন্দ্রীয় সরকারের পাশাপাশি, রাজ্য / কেন্দ্রশাসিত অঞ্চলগুলির সহায়তায় এই সাফল্য অর্জিত হয়েছে।
দেশে নমুনা পরীক্ষাগারের পরিকাঠামোয় ইতিবাচক সম্প্রসারণের ফলে দৈনিক নমুনা পরীক্ষার হার ক্রমশ ঊর্ধ্বমুখী। সরকারি ও বেসরকারি মিলিয়ে ১,৯৮৯টি নমুনা পরীক্ষাগারে নিরন্তর কাজ চলছে। ধারাবাহিকভাবে অধিক সংখ্যায় নমুনা পরীক্ষার ফলে জাতীয় স্তরে আক্রান্তের হার ক্রমশ নিম্নমুখী। এ থেকেই প্রমাণিত হয় যে, সংক্রমণের হার কার্যকরভাবে প্রতিরোধ করা সম্ভব হচ্ছে। দেশে নমুনা পরীক্ষার সংখ্যা ১০ কোটি ছাড়িয়ে যাওয়ায় আক্রান্তের হার ক্রমশ কমছে। আজ পর্যন্ত পরিসংখ্যান অনুযায়ী, জাতীয় স্তরে আক্রান্তের হার ৭.৭৫ শতাংশ।
কেন্দ্রীয় সরকারের 'টেস্ট, ট্র্যাক, ট্রেস, ট্রিট' এবং প্রযুক্তিগত রণকৌশলের সফল রূপায়ণের ফলে জাতীয় স্তরে এই সাফল্য অর্জিত হয়েছে। অবশ্য এই সাফল্যের সঙ্গে রাজ্য ও কেন্দ্রশাসিত অঞ্চলগুলির পারস্পরিক সমন্বয় বড় ভূমিকা পালন করছে।
দৈনিক ভিত্তিতে অধিক সংখ্যায় নমুনা পরীক্ষার ফলে আক্রান্তদের দ্রুত চিহ্নিতকরণ, তাঁদের প্রয়োজনীয় চিকিৎসা পরিষেবা প্রদান এবং প্রয়োজন ভিত্তিতে আইসোলেশনের ব্যবস্থা করার ফলে হাসপাতালগুলির ওপর রোগীদের চাপ কমছে। পক্ষান্তরে, করোনাজনিত কারণে মৃত্যু হারও হ্রাস পাচ্ছে।
দেশে গত নয়দিনে ১ কোটি নমুনা পরীক্ষা করা হয়েছে। ১৫টি রাজ্য ও কেন্দ্রশাসিত অঞ্চলে নমুনা পরীক্ষার হার জাতীয় গড়ের তুলনায় বেশি।
CG/BD/DM
(
কেন্দ্রীয়লোকসেবাআয়োগ
অধ্যাপক  প্রদীপ কুমার যোশীর ইউপিএসসি-র চেয়ারম্যান হিসেবে শপথগ্রহণ
নতুনদিল্লি, ৭ই আগস্ট, ২০২০
ইউনিয়ন পাব্লিক সার্ভিস কমিশনের চেয়ারম্যান হিসেবে কমিশনের সদস্য অধ্যাপক  প্রদীপ কুমার যোশী আজ পদ ও মন্ত্রগুপ্তির শপথ গ্রহণ করেছেন। কমিশনের বিদায়ী চেয়ারম্যান শ্রী অরবিন্দ সাক্সেনা তাঁকে এই শপথবাক্য পাঠ করান।
অধ্যাপক  যোশী ২০১৫ সালের ১২ই মে কমিশনের সদস্য হিসেবে যোগ দেন। এর আগে তিনি ছত্তিশগড় পাব্লিক সার্ভিস কমিশন ও মধ্যপ্রদেশ পাব্লিক সার্ভিস কমিশনের চেয়ারম্যান, ন্যাশনাল ইন্সটিটিউট অফ এডুকেশনাল প্ল্যানিং এন্ড অ্যাডমিনিস্ট্রেশনের ডিরেক্টর ছিলেন। অধ্যাপক  যোশী স্নাতকোত্তর পর্যায়ে ২৮ বছরের বেশী অধ্যাপনা করেছেন এবং বিভিন্ন শিক্ষামূলক ও প্রশাসনিক সংস্থায় গুরুত্বপূর্ণ পদে আসীন ছিলেন।
আর্থিক ব্যবস্থাপনা বিশারদ অধ্যাপক  যোশী দেশ বিদেশের বিভিন্ন সম্মেলনে ও আলোচনাসভায় নানা গবেষণাপত্র উপস্থাপনা করেছেন।
CG/CB
(Visitor Counter : 110
গ্রামোন্নয়নমন্ত্রক
গ্রামগুলির সঙ্গে হাসপাতাল, স্কুল ও কৃষি বাজারের যোগাযোগ বৃদ্ধি করতে প্রধানমন্ত্রী গ্রাম সড়ক যোজনার তৃতীয় পর্যায়ের সূচনা করলেন কেন্দ্রীয় গ্রামোন্নয়ন মন্ত্রী শ্রী নরেন্দ্র সিং তোমর
নয়াদিল্লি, ১৮ ডিসেম্বর, ২০১৯
নতুন দিল্লীতে কেন্দ্রীয় গ্রামোন্নয়ন মন্ত্রক আয়োজিত প্রধানমন্ত্রী গ্রাম সড়ক যোজনা র ওপর জাতীয় কর্মশালা অনুষ্ঠিত হচ্ছে। এই অনুষ্ঠানের ফাঁকে কেন্দ্রীয় গ্রামোন্নয়ন, কৃষি ও কৃষক কল্যাণ এবং পঞ্চায়েতীরাজ মন্ত্রী শ্রী নরেন্দ্র সিং তোমর পিএমজিএসওয়াই-এর তৃতীয় পর্যায়ের সূচনা করেন। এই পর্যায়ে গ্রামীণ কৃষি বাজার, উচ্চমাধ্যমিক স্কুল এবং হাসপাতালগুলির সঙ্গে জনপদের যোগাযোগ বৃদ্ধির লক্ষ্যে ২০১৯-২০ থেকে ২০২৪-২৫ সালের মধ্যে ৮০,২৫০ কোটি টাকা ব্যয়ের পরিকল্পনা করা হয়েছে। কেন্দ্র এই প্রকল্পে ৫৩,৮০০ কোটি টাকা ব্যয় করবে। এই পর্যায়ে মোট ১,২৫,০০০ কিলোমিটার সড়ক নির্মাণ করা হবে। এই যোজনায় কেন্দ্র মোট ব্যয়ের তিন ভাগ এবং সংশ্লিষ্ট রাজ্য দুই ভাগ ব্যয় করবে। তবে উত্তর পূর্বাঞ্চল এবং হিমালয় সংলগ্ন রাজ্যগুলির জন্য কেন্দ্র ৯০ শতাংশ অর্থ ব্যয় করবে।
CG/CB/NS
(Visitor Counter : 126
ক্ষুদ্র, অতিক্ষুদ্রওমাঝারিশিল্পমন্ত্রক
অতি ক্ষুদ্র, ক্ষুদ্র এবং মাঝারি শিল্প মন্ত্রী শ্রী গড়কড়ি ইভেন্ট এবং বিনোদন ব্যবস্থাপনা শিল্প ও ক্ষুদ্র বিনিয়োগ সংস্থা গুলিকে ইতিবাচক মনোভাব নিয়ে বর্তমান পরিস্থিতিকে কাজে লাগানোর পরামর্শ দিয়েছেন
নতুন দিল্লি, ৮ই মে, ২০২০
কোভিড-19 সংক্রমণের প্রভাব তাদের ক্ষেত্রে কি ভাবে পড়েছে সে বিষয়ে ইভেন্ট এবং বিনোদন ব্যবস্থাপনা পরিচালন এবং বিনিয়োগ শিল্প উন্নয়ন কাউন্সিলের প্রতিনিধিদের সঙ্গে কেন্দ্রীয় অতি ক্ষুদ্র,ক্ষুদ্র এবং মাঝারি শিল্প ও সড়ক পরিবহন এবং মহা সড়ক মন্ত্রী শ্রী নীতিন গড়কড়ি ভিডিও কনফারেন্সের মাধ্যমে বৈঠকে মিলিত হন।
বৈঠকে প্রতিনিধিরা,এই সঙ্কটকালে কি ধরনের প্রতিকূলতার সম্মুখীন হচ্ছেন তা জানান। এমতাবস্থায় এই ক্ষেত্র গুলি তাদের কাজ চালিয়ে যেতে সরকারের কাছে কিছু প্রস্তাব দিয়েছেন এবং সহায়তা দাবী করেছেন।
মন্ত্রী, এই সঙ্কট কালে এই ক্ষেত্র গুলি যে ভাবে কাজ করছে তার জন্য অভিনন্দন জানান। পাশাপাশি তিনি এই ক্ষেত্র গুলিকে এম এস এম ই তে যুক্ত হওয়ার আহ্বান জানান। তিনি বলেন এর দরুন এই মন্ত্রকের একাধিক প্রকল্পের সুবিধা পাওয়া যেতে পারে।
তিনি বলেন এই ক্ষেত্রের ভবিষ্যতে অনেক সম্ভাবনা আছে।প্রগতি ময়দান কে নতুন করে গড়ে তোলা হচ্ছে। সরকার এই ক্ষেত্র গুলিকে চাঙ্গা করতে সব রকম সহায়তা দেবে বলে জানিয়ে শ্রী গড়কড়ি প্রতিনিধিদের বলেন তাদের বিস্তারিত প্রস্তাব জমা দিতে। তিনি তাদের প্রস্তাবিত বিষয় গুলি নিয়ে বিভিন্ন মন্ত্রকের সঙ্গে আলোচনা করবেন বলে জানান।
শ্রী গড়কড়ি, এই শিল্প ক্ষেত্র গুলিকে ইতিবাচক মনোভাব নিয়ে এই সমস্যা মোকাবিলায় কাজ করার আহ্বান জানান।
তিনি মনে করিয়ে দেন যে জাপান সরকার চীন থেকে তাদের সব বিনিয়োগ প্রত্যাহার করে নেবার সিদ্ধান্ত নিয়েছে। ভারতের সামনে এটা একটি বড়ো সুযোগ এনে দিয়েছে বলে তিনি মনে করেন এবং ভারতের উচিত এই সুযোগ কাজে লাগানো বলে তিনি জানান।
মন্ত্রী প্রতিনিধিদের সব প্রশ্নের উত্তর দেন এবং সব ধরনের সহায়তার আশ্বাস দেন। কোভিড-19 সঙ্কট পরবর্তিকালে যে সুযোগ আসবে তা ইতিবাচক মনোভাব নিয়ে কাজে লাগাতে হবে বলে তিনি জানান।
(CG/PPM
সহযোগ মন্ত্রক
প্রধানমন্ত্রী শ্রী নরেন্দ্র মোদীর ‘সহকার সে সমৃদ্ধি’ মন্ত্রের বাস্তবায়নে কেন্দ্রীয় স্বরাষ্ট্র ও সমবায় মন্ত্রী অমিত শাহ-এর উদ্যোগের অঙ্গ হিসেবে সমবায় ক্ষেত্রে ১১০০ নতুন কৃষক উৎপাদক সংগঠন বা এফপিও গড়ে তোলার সিদ্ধান্ত নেওয়া হল
এই ১১০০ এফপিও জাতীয় সমবায় উন্নয়ন নিগমের এফপিও কর্মসূচির অন্তর্ভুক্ত হবে
এফপিও-র কর্মসূচির আওতায় প্রতিটি কৃষক উৎপাদক সংগঠনকে ৩৩ লক্ষ টাকা আর্থিক সহায়তা দেওয়া হয়। এছাড়া এফপিও পিছু ২৫ লক্ষ টাকা করে দেওয়া হয় ক্লাস্টার ভিত্তিক বাণিজ্য সংগঠনগুলিকে
প্রাথমিক কৃষি ঋণদান সংস্থা বা পিএসি প্রধানত কৃষকদের স্বল্পমেয়াদী ঋণ এবং বীজ ও সার দিয়ে থাকে। এবার এই সংস্থাগুলি মৌমাছি চাষ কিংবা মাশরুম চাষের মতো কাজেও হাত লাগাতে পারবে
এই উদ্যোগের ফলে কৃষকরা ফসলের ন্যায্য দাম পাবেন। তাছাড়া পিএসসিগুলির কর্মকান্ডেও বৈচিত্র্য আসবে। তারা আয়ের নতুন এবং সুস্থিত উৎস তৈরি করতে পারবে
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদীর ‘সহকার সে সমৃদ্ধি’ মন্ত্রের বাস্তবায়নে কেন্দ্রীয় স্বরাষ্ট্র ও সমবায় মন্ত্রী অমিত শাহ-এর উদ্যোগের অঙ্গ হিসেবে সমবায় ক্ষেত্রে ১১০০ নতুন কৃষক উৎপাদক সংগঠন বা এফপিও গড়ে তোলার সিদ্ধান্ত নেওয়া হল। কৃষি এবং কৃষক কল্যাণ মন্ত্রক ১০ হাজার এফপিও গড়ে তোলার যে কর্মসূচি হাতে নিয়েছে তারই অঙ্গ হিসেবে এই ১১০০ নতুন এফপিও গড়ে তোলার দায়িত্ব দেওয়া হয়েছে জাতীয় সমবায় উন্নয়ন নিগমকে।
এফপিও-র কর্মসূচির আওতায় প্রতিটি কৃষক উৎপাদক সংগঠনকে ৩৩ লক্ষ টাকা আর্থিক সহায়তা দেওয়া হয়। এছাড়া এফপিও পিছু ২৫ লক্ষ টাকা করে দেওয়া হয় ক্লাস্টার ভিত্তিক বাণিজ্য সংগঠনগুলিকে।
প্রাথমিক কৃষি ঋণদান সমিতিগুলির সদস্য প্রায় ১৩ কোটি কৃষক। স্বল্পমেয়াদী ঋণদান এবং কৃষকদের বীজ ও সার সরবরাহ করার কাজই এই সমিতিগুলি এতদিন করে আসছে। এবার থেকে তাদের কর্মকান্ডের পরিধি বেড়ে যাবে আরও। পিএসি এবং এফপিওগুলির সংযুক্তি উৎপাদনের সহায়ক সরঞ্জাম, অর্থাৎ কর্ষণ ও ফসল তোলার যন্ত্র তৈরির পাশাপাশি ফসলের প্রক্রিয়াকরণ, মজুত, পরিবহণ ইত্যাদিকেও তাদের কর্মপরিধির আওতায় নিয়ে আসবে। এবার এই সংস্থাগুলি মৌমাছি চাষ কিংবা মাশরুম চাষের মতো কাজেও হাত লাগাতে পারবে যেখান থেকে ভালো উপার্জনের সম্ভাবনা খুবই বেশি।
কৃষকদের কাছে ফসল বাজারজাত করার কাজ সহজ করে দিয়ে এই উদ্যোগ তাদের পণ্যের ন্যায্য দাম পাওয়া নিশ্চিত করবে। পিএসিগুলির কর্মকান্ডে বৈচিত্র্য আসায় তারা নতুন এবং সুস্থিত আয়ের উৎসও গড়ে তুলতে পারবে।
দেশের সমবায় আন্দোলনকে আরও জোরদার করে এই ক্ষেত্রকে অর্থনৈতিক কর্মকান্ডের অন্যতম প্রধান চালিকাশক্তি করে তোলা সরকারের লক্ষ্য।
PG/AC/NS
(Visitor Counter : 136
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৪ কোটি ৬৫লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.১৯ কোটির বেশি টিকার ডোজ রয়েছে
নতুনদিল্লী, ৮ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৪,৬৫,৪৪,০৬০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ২৩,৪৭,৪৩,৪৮৯ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,১৯,৪৬,৯২৫ টি টিকার ডোজ আছে।
CG/CB
(Visitor Counter : 154
প্রধানমন্ত্রীরদপ্তর
প্রধানমন্ত্রী ‘৮ বছর সেবা’ – বিভিন্ন ক্ষেত্রে ভারতের বিকাশ যাত্রা’ শীর্ষক সেবা, সুশাসন ও গরিব কল্যাণ ক্ষেত্রে ৮ বছরের বিভিন্ন উদ্যোগের কথা সকলের সঙ্গে ভাগ করে নিয়েছেন
নয়াদিল্লি, ৩০ মে, ২০২২
প্রধানমন্ত্রী শ্রী নরেন্দ্র মোদী narendramodi.in এবং নমো অ্যাপে ৮ বছরের সেবা, সুশাসন ও গরিব কল্যাণের বিভিন্ন উদ্যোগের কথা তুলে ধরেছেন।
শ্রী মোদী MyGov থেকে গত ৮ বছরের বিভিন্ন উদ্যোগ ও সাফল্যের খতিয়ানও সকলের সঙ্গে ভাগ করে নিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন, “গত ৮ বছরে মানুষের অনেক আকাঙ্খা পূরণ হয়েছে। সেবা, সুশাসন ও গরিব কল্যাণের বিষয়ে আমরা যে অঙ্গীকার করেছি, তা পূরণ করতে বদ্ধ পরিকর। নমো অ্যাপে বিকাশ যাত্রা বিভাগে আপনারা এই সময়কালে উন্নয়নযাত্রা সম্পর্কে ধারণা পাবেন #8YearsOfSeva।
নমো অ্যাপে একটি আকর্ষণীয় বিভাগ হ’ল #8YearsOfSeva। এখানে প্রশ্নোত্তর, শব্দের মাধ্যমে বিভিন্ন জিনিসের সন্ধান পাওয়া এবং কোনও ছবি দেখিয়ে সেই বিষয়টি সম্পর্কে জানানোর মতো নানা উদ্যোগ নেওয়া হয়েছে। আমি যুবক-যুবতী সহ সকলকে এই বিভাগটি দেখার জন্য আহ্বান জানাচ্ছি।
https://8years.narendramodi.in”
“আমরা সেবা, সুশাসন ও গরিব কল্যাণের নীতি অনুসরণ করে কাজ করছি। গত ৮ বছরে বেশ কিছু গুরুত্বপূর্ণ উদ্যোগ ও সাফল্যের কথা এখানে তুলে ধরা হ’ল” #8YearsOfSeva।
CG/CB/SB
(
কর্মী, জন-অভিযোগএবংপেনশনমন্ত্রক
কোভিড-১৯ শ্বাসকষ্টজনিত অসুস্থতা এবং পালমোনারি মেডিসিনের সর্বশেষ অগ্রগতির প্রতি শিক্ষার আগ্রহকে পুনরুদ্ধার করেছে: ডা: জিতেন্দ্র সিং
নতুন দিল্লি, ২৭ জানুয়ারি, ২০২১
কেন্দ্রীয় মন্ত্রী ডা: জিতেন্দ্র সিং, যিনি পেশায় একজন চিকিৎসক আজ জানিয়েছেন যে কোভিড অতিমারি সারা বিশ্বে বিভিন্ন স্তরে নানান রকম প্রভাব ফেলেছে। শ্বাসকষ্টজনিত অসুস্থতা এবং পালমোনারি মেডিসিন এর সর্বশেষ অগ্রগতি প্রতি আগ্রহকে পুনরুদ্ধার করেছে।
ন্যাশনাল কলেজ অফ চেস্ট ফিজিশিয়ানস এবং ইন্ডিয়ান চেস্ট সোসাইটির যৌথভাবে আয়োজিত ৫ দিনের সর্বভারতীয় সম্মেলন 'ন্যাপকন'- এর উদ্বোধন করে ডা: জিতেন্দ্র সিং বলেন, এমন একটি সময়ে এই সম্মেলনটি হচ্ছে যখন সারাবিশ্ব একটা অতিমারি পরিস্থিতির মধ্য দিয়ে চলছে। তিনি বলেন, ১৩০ কোটি জনসংখ্যার ভারত কোভিডের বিরুদ্ধে বিশ্বের বৃহত্তম টিকা দেওয়ার কর্মসূচি সফল ভাবে কার্যকর করেছে।
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ অতিমারী সত্ত্বেও ২০২০-২১ অর্থবর্ষে খাদি গ্রামীণ শিল্পোদ্যোগ কমিশন এর এযাবৎকালীন সবচেয়ে বেশি লেনদেন হয়েছে
নয়াদিল্লী, ১৭ জুন, ২০২১
কোভিড-১৯ অতিমারী বছরভর নানা ক্ষেত্রে সমস্যার সৃষ্টি করেছে। তা সত্ত্বেও খাদি গ্রামীণ শিল্পোদ্যোগ কমিশন  ২০২০-২১ অর্থবর্ষে এযাবৎকালীন সবচেয়ে বেশি আর্থিক লেনদেন করেছে। ২০১৯-২০ অর্থবর্ষে কেভিআইসি-এর ৮৮ হাজার ৮৮৭ কোটি টাকার লেনদেন হয়। ২০২০-২১ অর্থবর্ষে তা ৭.৭১ শতাংশ বৃদ্ধি পেয়ে ৯৫,৭৪১.৭৪ কোটি টাকা লেনদেন হয়েছে।
২০২০-২১ অর্থবর্ষে কেভিআইসি রেকর্ড পরিমাণ পণ্য উৎপাদন করেছে। গত বছরের ২৫ মার্চ দেশব্যাপি লকডাউন ঘোষণা হয়। তিন মাসেরও বেশি সময় ধরে সমস্ত কাজ বন্ধ ছিল। তা সত্ত্বেও উল্লেখযোগ্য সাফল্য লাভ করেছে কেভিআইসি। প্রধানমন্ত্রী যে ‘আত্মনির্ভর ভারত’ এবং ‘ভোকাল ফর লোকাল’-এর আহ্বান জানিয়েছিলেন তারফলে কেভিআইসি-র এই সাফল্য আসে। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি’র উদ্ভাবনী বিপণন চিন্তা-ভাবনা কেভিআইসি'র পণ্য ক্ষেত্রে বৈচিত্র্য নিয়ে এসেছে। একইসঙ্গে স্থানীয় উৎপাদন বৃদ্ধি পেয়েছে এবং খাদির ধারাবাহিক বৃ্দ্ধির পথ প্রশস্ত হয়েছে।
২০১৫-১৬ অর্থবর্ষের তুলনায় ২০২০-২১ অর্থবর্ষে কেভিআইসি-র ১০১ শতাংশ বৃদ্ধি হয়েছে। খাদি ই-পোর্টাল, খাদি মাস্ক, খাদি জুতো, খাদি প্রাকৃতিক রঙ, খাদি হ্যান্ড স্যানিটাইজার ইত্যাদির মতো একাধিক পণ্যের বাজার তৈরী হয়েছে। অতিমারীর জেরে দেশে স্পিনিং ও বুনন ক্ষেত্রে ব্যাপক প্রভাব পড়ে। কিন্তু খাদির পণ্য উৎপাদন ও বিক্রি বৃদ্ধির ফলে এই প্রভাব কাটিয়ে ওঠা কিছুটা সম্ভব হয়েছে।
কেভিআইসি-র চেয়ারম্যান শ্রী বিনয় কুমার সাক্সেনা জানিয়েছেন অতিমারীর পরিস্থিতি সত্ত্বেও সাধারণ মানুষ ‘আত্মনির্ভর ভারত’ এবং ‘ভোকাল ফর লোকাল’এর আহ্বানে সাড়া দিয়েছেন। এরফলে খাদির সঙ্গে যুক্ত কারিগর, শিল্পী এবং বেকার যুবক-যুবতীদের কর্মসংস্থান সৃষ্টি হয়েছে। প্রধানমন্ত্রী যেভাবে স্বদেশী পণ্য কেনার জন্য আবেদন জানিয়েছিলেন, তারফলে খাদি ও গ্রামীণ শিল্পের পণ্যগুলির বিক্রি উল্লেখযোগ্য ভাবে বৃদ্ধি পেয়েছে।
CG/SS/NS
(Visitor Counter : 145
মন্ত্রিসভারঅর্থনৈতিকবিষয়সংক্রান্তকমিটি
জম্মু-কাশ্মীরে কিরু জলবিদ্যুৎ প্রকল্প অনুমোদন করল কেন্দ্রীয় মন্ত্রিসভা
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে জম্মু-কাশ্মীরে চেনাব ভ্যালি পাওয়ার প্রোজেক্টস প্রাইভেট লিমিটেডে  দ্বারা ৬২৪ মেগাওয়াটের কিরু জলবিদ্যুৎ প্রকল্প নির্মাণের জন্য বিনিয়োগে অনুমোদন দেওয়া হল। ২০১৮-র জুলাইয়ের মূল্যমান অনুযায়ী, ৪,২৮৭.৫৯ কোটি টাকায় প্রকল্পটি গড়া হবে। এর মধ্যে ধরা আছে নির্মাণের সময়, সুদ এবং বৈদেশিক লগ্নি ৪২৬.১৬ কোটি টাকা এবং ন্যাশনাল হাইড্রো পাওয়ার কর্পোরেশন -এর ইক্যুইটির ৬৩০.২৮ কোটি টাকা। এর মধ্যে ৭০ কোটি টাকা ধরা আছে যা কেন্দ্রীয় মন্ত্রিসভা নির্মাণ-পূর্ব কাজের জন্য ইতিমধ্যেই অনুমোদন করেছে।
সিভিপিপিপিএল একটি যৌথ উদ্যোগের সংস্থা যাতে অংশীদারিত্ব আছে এনএইচপিসি, জম্মু-কাশ্মীর স্টেট পাওয়ার ডেভেলপমেন্ট কর্পোরেশন এবং পিটিসি-র। এর মধ্যে এনএইচপিসি-র আছে ৪৯ শতাংশ, রাজ্য বিদ্যুৎ উন্নয়ন নিগমের আছে ৪৯ শতাংশ এবং পিটিসি-র ২ শতাংশ।
জম্মু-কাশ্মীরের কিস্তওয়ার জেলার চেনাব নদীতে এই প্রকল্পটি অবস্থিত। গভীরতর ভিত্তির ওপর ১৩৫ মিটার উচ্চ কংক্রিটের বাঁধ নির্মাণ করা হবে। চারটি গোলাকার ৫.৫ মিটার অভ্যন্তরীণ পরিধি বিশিষ্ট প্রেসার শ্যাফ্ট, যা ৩১৬ মিটার থেকে ৩২২ মিটার লম্বা, একটি ভূগর্ভস্থ পাওয়ার হাউজ এবং চারটি ঘোড়ার খুরের আকারে টেইল রেস টানেল, যার পরিধি ৭ মিটার এবং লম্বা ১৬৫ মিটার থেকে ১৯০ মিটার।
এই প্রকল্প থেকে বহু প্রতীক্ষিত উত্তর গ্রিডে বিদ্যুৎ যাবে, যার ফলে জম্মু-কাশ্মীরের দুর্গমতম এলাকায় বিদ্যুৎ সংযোগ পৌঁছবে। সাড়ে চার বছরের মধ্যে এটি নির্মাণ হওয়ার কথা।
CG/AP/DM
(Visitor Counter : 54
সারওরসায়নমন্ত্রক
কোভিড-19 সংক্রমণের দরুন দেশজুড়ে চলা লকডাউন বিধিনিষেধ আরোপ থাকা সত্ত্বেও ন্যাশনাল ফার্টিলাইজার লিমিটেডর এপ্রিল 2020 তে সার বিক্রির হার বেড়েছে ৭১%
নতুন দিল্লি, ১০ মে, ২০২০
কেন্দ্রীয় রসায়ন ও সার মন্ত্রকের অধীনস্থ সংস্থা ন্যাশনাল ফার্টিলাইজার লিমিটেড তাদের উৎপাদিত সারের বিক্রি এপ্রিল ২০২০ তে ৭১% বৃদ্ধি করেছে। দেশজুড়ে কোভিড-19 সংক্রমণের দরুন লকডাউন বিধিনিষেধ বলবৎ থাকা কালীন এই বছরের এপ্রিল মাসে সংস্থাটি সার বিক্রি করেছে ৩.৬২ লক্ষ মেট্রিক টন। গত বছর এই সময়ে সংস্থাটির সার বিক্রির পরিমান ছিল ২.১২ লক্ষ মেট্রিক টন।
সংস্থাটি লকডাউনের দরুন পরিবহন সহ একাধিক সমস্যার সম্মুখীন হলেও এই সঙ্কটকালে কৃষকদের হাতে সার তুলে দেবার জন্য সর্বতোভাবে চেষ্টা চালিয়ে গেছে। ন্যাশনাল ফার্টিলাইজার লিমিটেডের মহা নির্দেশক শ্রী মনোজ মিশ্র,সংস্থার উৎপাদিত সারের বিক্রয়ের সঙ্গে যুক্ত দলটিকে অভিনন্দন জানান। কারন তাদের উদ্যোগেই চলতি বছরের এপ্রিল মাসে সারের বিক্রির পরিমান সর্বোচ্চ পর্যায়ে পৌঁছয়।
ন্যাশনাল ফার্টিলাইজার লিমিটেডের পাঁচটি ইউরিয়া উৎপাদন কেন্দ্র রয়েছে। পাঞ্জাবের নাঙ্গাল এবং ভাতিন্দায়, হরিয়ানার পানিপথে এবং মধ্যপ্রদেশের বিজয়পুরে দুটি উৎপাদন কেন্দ্র রয়েছে। এই উৎপাদন কেন্দ্র গুলির ৩৫.৬৮ লক্ষ মেট্রিক টন ইউরিয়া উৎপাদনের ক্ষমতা রয়েছে। ২০১৯ -২০ আর্থিক বছরে সংস্থাটি সব মিলিয়ে ৫৭ লক্ষ মেট্রিক টন পণ্য বিক্রি করেছে। টানা পাঁচ বছর ধরে এন এফ এল এই পরিমান সার বিক্রি করে চলেছে।দেশের কৃষকদের প্রতি ভারত সরকারের প্রতিশ্রুতি রক্ষা করতে সংস্থাটি এই কঠিন সময়েও তাদের সর্বোচ্চ উৎপাদনের লক্ষ্যমাত্রা বজায় রেখেছে।
কোভিড-19 অতিমারী কালে সরকার কে সহযোগিতা করার পাশাপাশি সংস্থাটির কর্মীরা একদিনের বেতন দান করে ৮৮ লক্ষ টাকা পি এম কেয়ারস তহবিলে তুলে দেয়।এর সঙ্গে সংস্থার সামাজিক দায়িত্ব এর খাতেও পি এম কেয়ারস তহবিলে ৬৩.৯৪ লক্ষ টাকা তুলে দেয়। সব মিলিয়ে সংস্থাটির পক্ষ থেকে পি এম কেয়ারস তহবিলে ১.৫২ কোটি টাকা তুলে দেওয়া হয়েছে।
(CG/PPM
কর্পোরেটবিষয়সংক্রান্তমন্ত্রক
রেজিস্ট্রার অফ কোম্পানির নেওয়া বিশেষ অভিযানে ২০২০-২১ অর্থবর্ষ পর্যন্ত ৩.৮২ লক্ষেরও বেশি কোম্পানি বন্ধ হয়ে গেছে
নতুন দিল্লি,১৫ মার্চ, ২০২২
রেজিস্ট্রার অফ কোম্পানির নেওয়া বিশেষ অভিযানের আওতায়, ২০২০-২১ অর্থবর্ষ পর্যন্ত কোম্পানি আইনের ২৪৮ধারার অধীনে ৩,৮২,৮৭৫ টি কোম্পানি বন্ধ হয়ে গেছে । রাজ্যসভায় আজ এক প্রশ্নের লিখিত উত্তরে কেন্দ্রীয় কর্পোরেট বিষয়ক প্রতিমন্ত্রী শ্রী রাও ইন্দ্রজিৎ সিং এ কথা জানিয়েছেন।
আরও ব্যাখ্যা করে মন্ত্রী বলেছেন যে,কোম্পানি আইন,২০১৩তে "শেল কোম্পানি" শব্দটির কোন যথাযথ বর্ণনা দেওয়া নেই।এটি সাধারণত সক্রিয় ব্যবসায়িক কর্মকাণ্ড বা উল্লেখযোগ্য সম্পদ ছাড়া একটি কোম্পানিকে বোঝায়।কিছু ক্ষেত্রে এই ধরনের কোম্পানিগুলিকে কর ফাঁকি, অর্থ পাচার,বেনামি সম্পত্তি ইত্যাদি অবৈধ উদ্দেশ্যে ব্যবহার করা হয়। সন্দেহভাজন 'শেল কোম্পানি'গুলির শনাক্তকরণে তদন্ত করার জন্য সরকার বিশেষ টাস্ক ফোর্স গঠন করেছে।
মন্ত্রী বলেছেন যে, সরকার কোম্পানি আইনের ধারা ২৪৮ এর বিধি প্রয়োগ করে এই ধরনের কোম্পানিগুলিকে চিহ্নিত এবং বন্ধ করতে বিশেষ অভিযান শুরু করেছে।
CG/SS
(Visitor Counter : 99
প্রধানমন্ত্রীরদপ্তর
প্রধানমন্ত্রী ১৩ অক্টোবর হিমাচল প্রদেশের উনা ও চম্বা সফর করবেন
প্রধানমন্ত্রী ফার্মাসিউটিক্যাল ক্ষেত্রে আত্মনির্ভরতা বাড়ানোর লক্ষ্যে উনায় ওষুধ পার্কের ভিত্তিপ্রস্তর স্থাপন করবেন
প্রধানমন্ত্রী আইআইটি উনা জাতির উদ্দেশে উৎসর্গ করবেন
প্রধানমন্ত্রী হিমাচল প্রদেশের উনা থেকে নতুন দিল্লি পর্যন্ত বন্দে ভারত এক্সপ্রেসের যাত্রা সূচনা করবেন
প্রধানমন্ত্রী চম্বাতে দুটি জলবিদ্যুৎ প্রকল্পের ভিত্তিপ্রস্তর স্থাপন করবেন
প্রধানমন্ত্রী হিমাচল প্রদেশে প্রধানমন্ত্রী গ্রাম সড়ক যোজনার সূচনা করবেন
নয়াদিল্লি, ১২ অক্টোবর, ২০২২
প্রধানমন্ত্রী শ্রী নরেন্দ্র মোদী ১৩ অক্টোবর হিমাচল প্রদেশের উনা সফর করবেন। প্রধানমন্ত্রী উনা হিমাচল রেল স্টেশন থেকে বন্দে ভারত এক্সপ্রেসের যাত্রার সূচনা করবেন। এরপর এক জনসভায় প্রধানমন্ত্রী আইআইটি উনা জাতির উদ্দেশে উৎসর্গ করবেন এবং উনা ওষুধ পার্কের ভিত্তিপ্রস্তর স্থাপন করবেন। এরপর চম্বাতে এক জনসভায় প্রধানমন্ত্রী দুটি জল বিদ্যুৎ প্রকল্পের ভিত্তিপ্রস্তর স্থাপন করবেন ও হিমাচল প্রদেশে প্রধানমন্ত্রী গ্রাম সড়ক যোজনার সূচনা করবেন।
আত্মনির্ভর ভারত গঠনের জন্য প্রধানমন্ত্রী যে উদাত্ত আহ্বান জানিয়েছেন সেই লক্ষ্য পূরণে এগোচ্ছে। বিভিন্ন ক্ষেত্র ক্রমশ স্বয়ংসম্পূর্ণ হয়ে উঠছে। এর মধ্যে অন্যতম হচ্ছে ফার্মাসিউটিক্যাল ক্ষেত্র। এখানে আত্মনির্ভরতা আনতে প্রধানমন্ত্রী উনা জেলার হারোলিতে ১ হাজার ৯০০ কোটি টাকা ব্যয়ে বৃহৎ ওষুধ পার্কের ভিত্তিপ্রস্তর স্থাপন করবেন। এই পার্কটি ১০ হাজার কোটি টাকার বেশি বিনিয়োগ করবে বলে আশা করা হচ্ছে, পাশাপাশি এই প্রকল্প বাস্তবায়িত হলে ২০ হাজারের বেশি মানুষের কর্মসংস্থান হবে। এই অঞ্চলের অর্থনৈতিক কাজকর্ম ত্বরান্বিত হবে।
প্রধানমন্ত্রী উনাতে আইআইটি জাতির উদ্দেশে উৎসর্গ করবেন। ২০১৭ সালে তিনিই এর ভিত্তিপ্রস্তর স্থাপন করেছিলেন।
প্রধানমন্ত্রী আম্ব আন্দৌরা থেকে নতুন দিল্লি পর্যন্ত নতুন বন্দে ভারত এক্সপ্রেস ট্রেনের যাত্রার সূচনা করবেন। এই ট্রেন চালু হলে এই অঞ্চলে পর্যটন বাড়বে এবং যাতায়াত সুবিধাজনক হবে।
সাম্বাতে প্রধানমন্ত্রী
প্রধানমন্ত্রী দুটি জলবিদ্যুৎ প্রকল্পের ভিত্তিপ্রস্তর স্থাপন করবেন। এর মধ্যে একটি ৪৮ মেগাওয়াট ক্ষমতাসম্পন্ন চাঞ্জু-থ্রি জলবিদ্যুৎ প্রকল্প। অন্যটি হল ৩০ মেগাওয়াট ক্ষমতাসম্পন্ন দেওথাল চাঞ্জু জলবিদ্যুৎ প্রকল্প।
শ্রী মোদী হিমাচল প্রদেশে প্রধানমন্ত্রী গ্রাম সড়ক যোজনার তৃতীয় পর্বের সূচনা করবেন। এই প্রকল্পের আওতায় রাজ্যে ৩ হাজার ১২৫ কিলোমিটার সড়ক নির্মাণ ও এর মানোন্নয়ন করা হবে।
PG/PM/NS
(
আইনওবিচারমন্ত্রক
গরীব মানুষের কাছে সুবিচার পৌঁছে দেওয়া
নতুন দিল্লি, ১০ ফেব্রুয়ারি, ২০২২
সাধারণ মানুষের কাছে সুলভে দ্রুত সুবিচার পৌঁছে দিতে সরকার একাধিক পদক্ষেপ গ্রহণ করেছে। সমাজের দুর্বলতর শ্রেণীর মানুষকে আইনি পরিষেবা কর্তৃপক্ষ আইন ১৯৮৭-র মাধ্যমে সুবিচার পৌঁছে দেওয়ার সংস্থান রয়েছে। সাধারণ মানুষ যাতে আর্থিক বা অন্যান্য অক্ষমতার কারণে সুবিচার থেকে বঞ্চিত না হন, তা নিশ্চিত করতেই এই পদক্ষেপ। এছাড়াও প্রচলিত আইনি ব্যবস্থার ওপর চাপ কমাতে 'লোক আদালত' কর্মসূচি গ্রহণ করা হয়েছে। মহকুমা স্তর থেকে সুপ্রিমকোর্ট পর্যন্ত দরিদ্র মানুষের কাছে আইনি পরিষেবা পৌঁছে দিতে আইনি পরিষেবা প্রতিষ্ঠান গড়ে তোলা হয়েছে। ২০২১-এর এপ্রিল থেকে নভেম্বর পর্যন্ত ৬০ লক্ষের বেশি মানুষ নিখরচায় আইনি পরিষেবা পেয়েছেন এবং 'লোক আদালত'গুলির মাধ্যমে ১ কোটি ৩২ লক্ষের বেশি বিবাদের নিষ্পত্তি হয়েছে। সংশোধনাগার, নাবালক বিচার পর্ষদগুলিতে আইনি সহায়তা কেন্দ্র চালু করা হয়েছে। এধরণের সহায়তা কেন্দ্রগুলিতে আইনজীবী এবং আইনি স্বেচ্ছাসেবকরা প্রয়োজনীয় পরামর্শ দিয়ে থাকেন।
সরকার ১৯৮৭-র আইনি পরিষেবা কর্তৃপক্ষ আইনের ১২ নম্বর ধারার আওতায় নিখরচায় আইনি পরিষেবা দিতে দুটি গুরুত্বপূর্ণ কর্মসূচি গ্রহণ করেছে। এরমধ্যে 'ন্যায়বন্ধু' কর্মসূচি অন্যতম। এই কর্মসূচিতে ৩ হাজারের বেশি আইনি পরামর্শদাতা নথিভুক্ত হয়েছেন এবং সুবিধাভোগীরা ১ হাজার ৪০০টির বেশি মামলা নথিভুক্ত করেছেন। সরকার পঞ্চায়েতগুলিতে কমন সার্ভিস সেন্টারের মাধ্যমে টেলি-আইনি পরিষেবা দিচ্ছে। এই পরিষেবায় এখনও পর্যন্ত ১৩ লক্ষ ৭০ হাজারের বেশি মানুষ উপকৃত হয়েছেন।
রাজ্যসভায় আজ একথা জানান আইন ও বিচারমন্ত্রী শ্রী কিরেণ রিজিজু।
CG/BD/AS/
(Visitor Counter : 88
প্রধানমন্ত্রীরদপ্তর
শ্রী শঙ্খ ঘোষের প্রয়াণে প্রধানমন্ত্রীর শোক জ্ঞাপন
নতুনদিল্লি, ২১শে এপ্রিল , ২০২১
প্রধানমন্ত্রী শ্রী নরেন্দ্র মোদী সাহিত্য জগতের বিশিষ্ট ব্যক্তিত্ব শ্রী শঙ্খ ঘোষের প্রয়াণে শোক ব্যক্ত করেছেন।
এক ট্যুইট বার্তায় শ্রী মোদী বলেছেন, “বাংলা ও ভারতীয় সাহিত্যে তাঁর অবদানের জন্যে শঙখ ঘোষ স্মরণীয় হয়ে থাকবেন। তাঁর রচনা বহুপঠিত এবং সমাদৃত। তাঁর মৃত্যুতে আমি শোকাহত। তাঁর পরিবার ও স্বজনদের জানাই সমবেদনা। ওঁ শান্তি।“
CG/CB/
(
বিদ্যুৎমন্ত্রক
২০২০-২১ সালের জন্য কেন্দ্রীয় বিদ্যুৎ মন্ত্রকের সঙ্গে এসজেভিএন সমঝোতাপত্রে স্বাক্ষর করেছে
নয়াদিল্লি, ৩০ সেপ্টেম্বর, ২০২০
কেন্দ্রের সঙ্গে এসজেভিএন ২০২০-২১ সালের জন্য একটি সমঝোতাপত্র স্বাক্ষর করেছে। কেন্দ্রীয় বিদ্যুৎ সচিব শ্রী এস এন সহায় এবং এসজেভিএন-এর চেয়ারম্যান ও ম্যানেজিং ডিরেক্টর শ্রী নন্দলাল শর্মা এই চুক্তি স্বাক্ষর করেছেন। পুরো প্রক্রিয়াটি ভিডিও কনফারেন্সের মাধ্যমে হয়েছে।
চুক্তি অনুযায়ী, এসজেভিএন এই বছরে উৎকৃষ্ট মানের ৯৬,৮০০ লক্ষ ইউনিট বিদ্যুৎ উৎপাদন করবে। এছাড়াও, এসজেভিএন ২,৮৮০ কোটি টাকার মূলধন খরচ করার লক্ষ্য রেখেছে এবং পরিচালন দক্ষতার জন্য এবং প্রকল্পগুলির নজরদারী বাবদ ২,৮০০ কোটি টাকা ব্যয়ের লক্ষ্যমাত্রা ধার্য করেছে।
এসজেভিএন-এর পক্ষে সংস্থার ডিরেক্টর  শ্রীমতী গীতা কাপুর, ডিরেক্টর  শ্রী এস পি বনসল, ডিরেক্টর  শ্রী এ কে সিং এবং ডিরেক্টর  শ্রী সুশীল শর্মা সমঝোতাপত্র স্বাক্ষরের সময় উপস্থিত ছিলেন।
ভিডিও কনফারেন্সে শ্রী নন্দলাল শর্মা জানিয়েছেন, ২,০১৬ মেগাওয়াট ক্ষমতার বিদ্যুৎ উৎপাদনের ফলে সংস্থাটি ২০১৯-২০ সালে তার শেয়ার হোল্ডারদের মোট ৮৬৪ কোটি ৬৬ লক্ষ লভ্যাংশ দিয়েছে। তার আগের বছর এর পরিমাণ ছিল ৮৪৪ কোটি ৯১ লক্ষ। তিনি আরও জানিয়েছেন, তাঁদের সংস্থা ১০০ মেগাওয়াট ক্ষমতাসম্পন্ন ধোলেরা সৌরবিদ্যুৎ প্রকল্প এবং ১০০ মেগাওয়াট ক্ষমতাসম্পন্ন রাঘানেসদা সৌরবিদ্যুৎ প্রকল্পের বরাত পেয়েছে। গুজরাট উর্জা নিগম লিমিটেডকে এর জন্য ধোলেরা প্রকল্পে ইউনিটপিছু ২.৮০ টাকা এবং রাঘানেসদা প্রকল্পে ইউনিটপিছু ২.৭৩ টাকা দিতে হবে।
এসজেভিএন বর্তমানে হিমাচল প্রদেশ, উত্তরাখণ্ড, নেপাল এবং ভুটানে ১৩টি জলবিদ্যুৎ প্রকল্পের কাজ করছে। এছাড়া, বিহারে ১,৩২০ মেগাওয়াট বক্সার তাপবিদ্যুৎ প্রকল্প রূপায়ণের কাজও করা হচ্ছে। শ্রী নন্দলাল শর্মা জানিয়েছেন, তাঁদের সংস্থা নেপালে এবং অরুণাচল প্রদেশে জলবিদ্যুৎ প্রকল্প তৈরির সম্ভাবনা খতিয়ে দেখছে।
শ্রী শর্মা আশা করেছেন, ২০২৩ সালের মধ্যে তাঁরা ৫ হাজার মেগাওয়াট, ২০৩০ সালের মধ্যে ১২ হাজার মেগাওয়াট এবং ২০৪০ সালের মধ্যে ২৫ হাজার মেগাওয়াট বিদ্যুৎ উৎপাদনের লক্ষ্যমাত্রা ধার্য করেছেন।
CG/CB/DM
(Visitor Counter : 116